Jud-kartvela lingvo

La jud-kartvela lingvo aŭ kartvele ყივრული, ankaŭ nomata Kivruli aŭ Qiwruli, estas la tradicia lingvo de la judoj de Kartvelio. Eblas konsideri ĝin dialekto de la kartvela lingvo, kun multaj hebreaj kaj arameaj pruntvortoj, sed malgraŭ tiuj vortoj nejudaj kartveloj povas relative bone kompreni ĝin. Temas pri la sola sudkaŭkaza juda lingvo. Ĝia statuso kiel malplimulta lingvo en Kartvelio estas temo de multaj debatoj.

 Tutmonda disvastiĝo 
La jud-kartvela lingvo nun ankoraŭ parolatas fare de inter 60 000takso de la universitato  Graz en Aŭstrio () kaj 79 800takso de la retejo Ethnologue] () personoj, el inter ili
 proksimume 20 000 en Kartvelio (stato de 1995)
 proksimume 59 800 en Israelo (stato de 2000)
 proksimume 4 000 en Novjorko
 kaj de malgrandaj grupoj en Belgio, Rusio, Usono krom Novjorko kaj en Kanado.

 Statuso 
La lingvo estas en akuta danĝero de formorto, aparte en Israelo, ĉar multaj infanoj de kartveldevenaj gepatroj kreskas unulingve hebrelingvaj. En Kartvelio la lingvo ĝis nun ne havas oficialan statuson, kaj ne estas granda ŝanco ke tio ŝanĝiĝos, ĉar kontinue multaj kartvelaj judoj forlasas la landon kaj tial la nombro de parolantoj en Kartvelio daŭre malplimultiĝas.

 Referencoj 

 Eksteraj ligiloj 
 informoj pri la lingvo en la retejo Ethnologue ()
 informoj pri la lingvo en retejo de la  universitato Graz en Aŭstrio ()

Kategorio:Kartvela lingvaro
Kategorio:Judaj lingvoj